Lisa 5B

**Tervisekeskuse moodustamine**

1. Tervishoiuteenuse osutaja on leppinud ………. (nimi, registrikood) ja ………. (nimi, registrikood) (edaspidi koos tervisekeskuse moodustajad) kokku tervisekeskuse moodustamise tegevuskohas ………. (aadress), täites koostöös tervisekeskusele õigusaktides, sealhulgas tervishoiuteenuste loetelus ja tasu maksmise kohustuse ülevõtmise korras ning käesolevas lepingu lisas kehtestatud nõudeid ning vastutades solidaarselt nende nõuete täitmise eest.
2. Tervisekeskusesse kuuluvad järgmised tervisekeskuse moodustajate koosseisu kuuluvad nimistud:

|  |  |  |  |
| --- | --- | --- | --- |
| jrk | Tervishoiuteenuse osutaja(ÄÜ/FIE nimi) | Registrikood | Nimistu number |
| 1. |  |  |  |
| 2. |  |  |  |
| 3. |  |  |  |

21. Tervisekeskuse nimistu ………. (nimistu number) osutab teenust filiaalis aadressil …… Perearsti vastuvõtu aeg tervisekeskuse tegevuskohas on vähemalt neli tundi nädalas. \*

\*punkt 21 lisandub tervisekeskuse filiaali olemasolul

1. Baasrahale rakenduv koefitsient

Lähtudes tasu maksmise kohustuse ülevõtmise korra §-s 41 „Tervisekeskuse rahastamise erisused“ toodust, makstakse koodiga 3092 tähistatud baasraha piirhinda järgnevalt:

|  |  |
| --- | --- |
|  | Koefitsient |
| Tervisekeskuses paiknevatele nimistutele rakenduv koefitsient |  |
| Tervisekeskuse filiaali nimistu(te)le rakenduv koefitsient |  |

1. Tervisekeskuses osutab füsioteraapia teenust ………. (nimi, registrikood).
2. Tervisekeskuses osutab ämmaemanda iseseisvat vastuvõttu ………. (nimi, registrikood).
3. Tervisekeskuses osutab koduõendusteenust ………. (nimi, registrikood).
4. Tervishoiuteenuse osutaja kohustub koostöös teiste tervisekeskuse moodustajatega oma tegevuskohas tagama:

7.1. üldarstiabi ja muude tervisekeskuse kohustuslike teenuste osutamise kõigile punktis 2 nimetatud nimistutes olevatele patsientidele;

7.2. õigusaktides ja tervise- ja tööministri 29.10.2015 käskkirjas nr 163 tervisekeskuse ruumidele ja meditsiinilistele ressurssidele esitatud nõuete täitmise;

7.3. kõikide lepingus ja õigusaktides tervisekeskuses teenuste osutamisele kehtestatud nõuete täitmise;

7.4. tervisekeskuse avatuse ja patsientidele vastuvõtule registreerimise võimaluse tervisekeskuses kohapeal, telefoni teel või e-posti või Interneti vahendusel tööpäeviti 08:00-18:00;

7.5. ühe perearsti vastuvõtu kõikide tervisekeskuse perearstide nimistutesse kuuluvatele patsientidele ägeda tervisehäire korral kogu tervisekeskuse lahtioleku ajal;

7.6. kogu tervisekeskuse lahtioleku ajal vähemalt ühe pereõe vastuvõtu;

7.7. ämmaemanda iseseisva vastuvõtu vastavalt tasu maksmise kohustuse ülevõtmise korras sätestatule ja juhindudes rakendusjuhendist ämmaemandusabi teenusele esmatasandi tervisekeskuses, mis on kättesaadav Haigekassa kodulehel;

7.8. füsioteraapiateenuse osutamise kutseregistris registreeritud füsioterapeudi poolt vastavalt perearsti suunamisele;

7.9. koduõendusteenuse osutamise vastavalt tasu maksmise kohustuse ülevõtmise korras sätestatule ja juhindudes rakendusjuhendist koduõendusteenusele esmatasandi tervisekeskuses, mis on kättesaadav Haigekassa kodulehel;

7.10. vajadusel tööajavälised vastuvõtud, saades selle eest lisatasu vastavalt tasu maksmise kohustuse ülevõtmise korras sätestatule;

7.11. tervisekeskuse tegevuskohas ja kodulehel järgmise teabe avaldamise:

7.11.1. tervisekeskuse lahtiolekuajad;

7.11.2. tervisekeskuses töötavate tervishoiutöötajate ja füsioteraapia teenuse osutaja(te) vastuvõtuajad;

7.12. vastavalt vajadusele, kuid mitte harvem kui üks kord kahe kuu jooksul, kliiniliste juhtumite arutelu, mis protokollitakse;

7.13. Haigekassale võimaluse läbi viia lepingu lisa 1 punktis 14 nimetatud kontrollitoiminguid.

1. Juhul, kui punktides 7.7.–7.9. nimetatud teenuseid ei osuta tervisekeskuse moodustajad, kohustub Tervishoiuteenuse osutaja koos teiste tervisekeskuse moodustajatega patsientidele teenuse pakkumiseks muu teenuse osutajaga lepingu sõlmimisel tagama:
	1. punktides 7.7.–7.9. nimetatud teenuste osutajate poolt kõikide nimetatud teenuste osutamisele ning dokumenteerimisele lepingus ja õigusaktides kehtestatud nõuete järgimise;
	2. Haigekassale võimaluse viia läbi lepingu lisa 1 punktis 14 nimetatud kontrollitoiminguid punktides 7.7.–7.9. nimetatud teenuste osutajate poolt käesoleva lisa täitmiseks osutatud teenuste osas;
	3. Tervishoiuteenuse osutaja poolt raviarvete esitamise punktides 7.7.–7.9. nimetatud teenuste osutamise eest perearsti nimistusse kuuluvatele kindlustatud isikutele, järgides lepingu lisa 2 punktis 1 sätestatut.
2. Tervishoiuteenuse osutajal koostöös teiste tervisekeskuse moodustajatega on kohustus taotleda käesoleva lisa muutmist, kui muutub tervisekeskusesse kuuluvate perearstide koosseis või kui muutuvad punktides 7.7.–7.9. nimetatud teenuste osutajad. Teave muudatuse kohta tuleb Haigekassale esitada vähemalt 30 kalendripäeva enne muudatuse toimumist. Kui see ei ole võimalik, siis esitada teave vastavate asjaolude ilmnemisel viivitamata.
3. Tervishoiuteenuse osutaja on kohustatud viivitamatult teavitama Haigekassat, kui ta koostöös teiste tervisekeskuse moodustajatega ei suuda täita tervisekeskusele õigusaktides või lepingus esitatud nõudeid.
4. Kui Tervishoiuteenuse osutaja koostöös teiste tervisekeskuse moodustajatega ei täida õigusaktides või lepingus tervisekeskusele esitatud nõudeid, sh ei osuta õigusaktides sätestatud tervisekeskuse kohustuslikke teenuseid, esitab Haigekassa Tervishoiuteenuse osutajale ja teistele tervisekeskuse moodustajatele lepingu täitmise nõude ja annab 30 kalendripäeva vajalike ressursside leidmiseks. Kui esitatud lepingu täitmise nõuet määratud tähtaja jooksul ei täideta, ütleb Haigekassa käesoleva lisa ennetähtaegselt üles Tervishoiuteenuse osutaja poolt lepingu täitmise nõude kättesaamise kalendrikuule järgneva kuu lõpu seisuga. Käesoleva lisa ülesütlemise korral jäävad kehtima muud Tervishoiuteenuse osutajaga sõlmitud lepingu tingimused ja Haigekassa maksab Tervishoiuteenuse osutajale tervishoiuteenuste loetelus koodiga 3051 kehtestatud teenuse piirhinnale vastavat baasraha alates käesoleva lisa ennetähtaegse ülesütlemise kalendrikuule järgneva kuu algusest.
5. Tervishoiuteenuse osutaja ja teised tervisekeskuse moodustajad vastutavad tervisekeskusele esitatavate nõuete täitmise eest solidaarselt.
6. Tervishoiuteenuse osutaja ja teised tervisekeskuse moodustajad maksavad lisaks kahju hüvitamisele Haigekassale solidaarselt leppetrahvi kuni 640 eurot iga õigusaktides või lepingus tervisekeskusele esitatud nõude rikkumise eest, sh õigusaktides sätestatud tervisekeskuse kohustuslike teenuste mitteosutamise eest.